
Cuelyn Wever- Crves 


PROME MINISTER 


GRADICI HOBENNAN 


Y DOCENTENAN DI EPI CU A PARTICIPA E 


Hunto cu Minister di Energia di Hulanda, Rob Jetten, Prome 
Minister Evelyn Wever-Croes tawata host di e prome Caribbean 
Climate Energy Conference 2023 (CCEC2023) cu a tuma luga 
siman pasa. Un conferencia riba e temanan menciona cu 
tawata exitoso den tur sentido especialmente pa e MoU cu a 
wordo firma. 


E tema di Clima y Energia ta temanan actual na unda cu 
nos hobennan tin sigur un papel hopi importante den e lucha 
inmediato y of den futuro contra cambio di clima. Nos hobennan 
awe ta mas consciente di e crisis di clima cu e generacion mas 
biew y ta esnan cu mas ta relata na e cambionan aki. Pa e 
motibo aki tambe, gobiernonan mester probecha di e energia 
di nos hobennan. Y awo mas cu nunca ta e miho momento 
pa gobiernonan rond mundo cuminsa duna participacion na 
nos hobennan. Apesar cu e tawata un conferencia na nivel di 
Gobierno, Gobierno di Aruba a cuminsa cu invita algun hoben 
di scol na e prome conferencia di clima y energia di Caribe. 


Klas W20-Werktuigbouwkunde a atende CCEC2023 acompaña 
pa docentenan R.Richards y E. Essers. Pa Gobierno ta 
importante pa sa con nos hobennan ta mira futuro riba cambio 
di clima y e transicion di energia. Mirando tambe cu ta nos 
hobennan ta esnan cu pronto lo bay ta e profesionalnan cu lo 
traha den e terenonan aki den futuro. Conferencianan asina ta 


q 


habri mas interes den hobennan pa prepara nan pa e retonan 
nos dilanti. Akeda palabra cu den futuro cu tin eventonan asina 
y oradornan den e ramo aki, lo duna charlanan na scolnan 
tambe pa asina motiva nos hobennan pa ta mas envolvi den e 
cambionan di futuro. 


Studiantenan y docentenan a expresa di ta contento cu nan 
a haya e oportunidad pa participa na e prome CCEC y a 
keda hopi impresiona na prome luga cu CCEC a brinda nan 
e oportunidad pa haya mas informacion di diferente pais y pa 
pasa e informacion aki tambe pa otronan. Loke mas a resalta pa 
nan tawata e splicacionnan duna tocante hydrogen, cu segun 
un hoben a expresa, cu si nos mester bay den e direccion aki 
den futuro, nos mester cuminsa adapta na dje for di awo caba. 
Docente Richards a expresa cu e conferencia a cubri diferente 
faceta cu ta wordo duna den e vak werktuigbouw cu tawata 
hopi interesante pa e studiantenan. 


Prome Minister Evelyn Wever-Croes ta gradici Colegio EPI, 
señor Richards y señor Essers pa duna e studiantenan 
e oportunidad aki. “Mi por a combersa cu nan y mi a keda 
contento y hopi impresiona di e manera cu nos hobennan ta 
expresa riba e tema di cambio di clima y energia. Danki pa 
boso participacion”. 

INTERNATIC 


Diamars atardi, pa medio di un 1 invitacion di Prome Minister 
Evelyn Wever-Croes, e 5 modelonan cu ultimo tempo a bay 
afor y representa Aruba dignamente, a bishita Bestuurskantoor 
pa un encuentro hopi ameno cu Prome Minister. Prome 
Minister a tuma e oportunidad di combersa cu cada un di e 
representantenan riba nan experiencia den e ramo di modelahe 
y nan representacion den exterior. 


Presente tabata Tanique Chan cu na 2022, a representa 
Aruba na Republica Dominicana logrando e titulo maximo di 
Miss Tropical. Di aki Tanique a representa Aruba na New York 
Fashion Week, Los Angeles Fashion Week y lo ta participando 
e aña aki na September den e London Fashion Week. Mester 
remarca cu Tanique ta e prome mucha special di Aruba cu a 
modela riba pasarela di Fashion Week, na New York y Los 
Angeles. 


Tambe tabata presente e modelonan cu recien a representa 
Aruba na Orlando Fashion kids. E modelonan aki a sa di 
luci pañanan diseña pa costureranan local y pañanan di e 
diseñadornan internacional cu tabata presente na e fashion 


a. & 


n <=. -— A — H A 
A $ > f aT a | FI 4 N l mN 4 CT a Á N 
Ta EN | E W M A p S Va N f 
E j YI NY 2) y ' C jie $ 


iy.) S 


JNALMENTE 


show. Aki, Aruba a demostra cu nos isla ta chikito compara 
cu otro paisnan presente, pero ta conta cu modelonan di 
gran potencial pa logra cosnan grandi den futuro. Entre e 
participantenan tabata, Ciara Winterdaal cu a bav cu e titulo di 
Baby Top Model, Caithlyne Kock cu a bay cu e titulo Pre-teen 
Top Model, Javinah Besselink cu a bay cu e di dos lugar di 
Teen Top Model y Stacey De Veer cu a bay cu e titulo di Super 
Top Model. 


Prome Minister a expresa di ta sumamente orguyoso di cada 
un di nan pa a representa nan isla dignamente poniendo Aruba 
su nomber un biaha mas riba tarima internacional. Tambe, 
Prome Minister a gradici e directora di The Chaz Model and 
Talent School sra. Chastity Kock-Hodge pa su dedicacion, 
pasenshi y amor pa guia e muchanan den logra nan soño di bira 
modelonan internacional. Aruba a haci un papel sumamente 
bunita, bayendo cu casi tur e premionan otorga. 


"Mi ta hopi orguyoso di boso. Masha Pabien na cada un di 
boso pa representa nos pais cu tanto orguyo, y spera di wak 
hopi mas di bosonan den future,” Prome Minister a expresa. 

m OME MINISTER EVELYN WEVER- CROES 
A FE — \ CHASTITY KOCK-HODGE CU 
CE: .EBRACION DI SU 25 ANIVE RSARI O DI THE 
CHAZ MODEL & TALENT SCHOOL 


Diamars atardi, durante un reunion ameno cu e modelonan di 
The Chaz Model, Prome Minister Evelyn Wever-Croes a tuma 
e oportunidad di extende un reconocimento na e directora sra. 
Chastity Kock-Hodge pa cu celebracion di su 25 aniversario 
di su scol di moda y talento, The Chaz Model 8 Talent School. 


Chastity (Chas), manera tur hende conoce, no ta un desconoci 
den e mundo di modelahe. Mirando cu modelahe semper 
tabata su pasion, el a dicidi na un edad relativamente hoben, di 
cuminsa duna les na nos muchanan. Mirando e interes grandi 
di parti di mayornan, Chastity a dicidi di expande un poco, 
introduciendo asina tambe, les di baile, sigui pa preparacion 
di reina pa Carnaval. Durante añanan largo, Chastity a traha 
cu pasion y a dedica na entretene nos comunidad cu shownan 
espectacular. Mirando su amor pa mucha y e necesidad di 
yuda nos muchanan special, el a habri su portanan pa asina 
inclui muchanan special den su grupo di baile y modelahe. 


Awendia, The Chaz Modeling &Talent School ta un scol 
renombra, cu no solamente ta ofrece shownan local sino tambe 
ta manda su muchanan participa den diferente concurso y 
modelahe internacional, di cual ultimo añanan a logra varios 
titulo. E aña aki, The Chaz Modeling & Talent School ta 
celebrando 25 aña di existencia, y lo celebra esaki cu un show 
magestral na luna di November. 


Prome Minister, den nomber di Gobierno di Aruba a otorga 


TA 


sra. Chastitv Kock-Hodge cu un reconocemento di Excelencia 
pa su 25 aña di dedicacion, profesionalismo y dinamismo den 
e mundo di modelahe, canto y baile riba tereno nacional y 
internacional. Tambe Prome Minister a gradicie pa e trabou 
bunita cu e ta bin ta eherciendo, specialmente pa yuda nos 
muchanan special desaroya nan potencial y logra cosnan 
grandi riba pasarela internacional. 


"Masha danki Chastity pa guia nos muchanan den e area 
di modelahe, canto y baile. Mi ta orguyoso dibo y henter bo 
team cu ta haci esaki posibel. Masha danki' Prome Minister 
a expresa. 

Comision Condecoracion Real Aruba 


“Duna honor na esun(nan) cu merece honor” 


OPORTUNIDAD PA ENTREGA 
PROPOSICIONNAN PA CONDECORACION sic 2024 


Aruba a conoce e aña aki un grupo grandi 
di 10 persona cu a ricibi un condecoración 
Real pa motibo cu nan a destaca riba 
diferente tereno v/of a dedica nan mes na 
nos comunidad. Comision Condecoracion 
Real Aruba ta informa cu entrante dialuna 
8 di mei 2023 pueblo di Aruba por entrega 
proposicionnan pa personanan ricibi un 
condecoracion Real otro afia, na ocasion 
di celebracion di aña di Rev na april 2024. 


Pa un persona por wordo considera pa 
hava un condecoracion Real mester 
tene cuenta cu e accento ta cav riba 
prestacionnan particular pa v den 
comunidad. Tin dos categoria: 

- Trabou boluntario, pues trabounan pa 
cual e persona no a/ta ricibi salario y pa 
un periodo di por lo menos 5 aña; 

- Prestacionnan particular cu un persona 
a haci contra pago, pues den su trabou. 
E prestacionnan aki mester ta di un caliber 
y nivel di e halto ey cu nan ta surpasa 
locual normalmente ta wordo spera di su 
trabou y mester tin un balor excepcional 
pa desaroyo di Aruba. 


Tur persona of instancia cu conoce un 
persona cu na su opinion ta merecedor 
di un condecoracion Real por entrega un 
proposicion. Pa haci e proposicion aki 
mester haci uzo di dos formulario special. 
E formularionan aki ta obtenibel entrante 
dialuna 8 di mei 2023 na balie abou na 
entrada na Bestuurskantoor na Playa, na 
Bestuurskantoor na San Nicolaas, na tur 
MFA's of cerca e miembronan di Comision 
Condecoración Real Aruba. Tambe por 
download e formularionan for di e website 
di gobierno: www.gobierno.aw, www. 
overheid.aw, www.government.aw 


E formularionan di proposicion mester 
wordo yena completo y detayadamente y 
mester wordo firma dor di e persona(nan) 
of e instancia cu ta haci e proposicion 
('voorsteller'). 

E motivacion di e peticion ta di crucial 
importancia. 

Pa evalua e meritonan di un persona cu 
ta wordo proponi pa un condecoracion 
Real ta di sumo importancia pa duna 
tur informacion pidi riba e formularionan 


V pa menciona tur dato v informacion 
cu por duna realse na e trabou(nan)/ 
actividad(nan) desplega dor di e persona 
en cuestion. 

Comision Condecoracion Real Aruba 
ta enfatisa cu otorgamento di un 
condecoracion Real mester keda un 
sorpresa pa e persona concerni. Pa e 
motibo ev ta di suma importancia pa NO 
informa e persona concerni cu ta bav haci 
un peticion pe, ni envolvi'e den e proceso 
di prepara un proposicion. Mester haci 

e trabao preparatorio den tur secrecia. 
Esaki lo evita un desapunto den caso cu 
e condecoracion no ta wordo otorga. 


E entrega di un proposicion pa un 
Condecoracion Real mester wordo haci 
na balie di Bestuurskantoor Oranjestad 
den un envelop cera dirigi na Bureau 
Minister van Algemene Zaken, na 
atencion di Decoratiecommissie Aruba, 
Bestuurskantoor, L.G. Smith Blvd. 76, 
Oranjestad, Aruba. 


Proposicionnan pa condecoracionnan 
Real ta wordo trata na Hulanda dor 
di e organo cu ta carga e nomber di 
“Nederlandse Kapittel voor de Civiele 
Orden”. Nan ta duna e conseho definitivo 
pa cu e condecoracionnan Real y nan 
ta hopi estricto. Por ehempel, den caso 
cu un persona tin tremendo logronan 
pa comunidad, pero e tin por ehempel 
boetnan grave, un persona asina 
lamentabelmente no ta bin na remarca 
pa un condecoracion Real durante cierto 
periodo. Por ehempel pa un boet durante 
un aña y dependiendo di e cantidad di 
boet durante mas aña. 


Semper un peticion mester wordo manda 
hopi luna adelanta pa por keda cla cu tur 
tramite na Aruba y na Hulanda pa asina e 
personanan por ricibi nan condecoracion 
na luna di april di e siguiente aña. 

E aña aki e ultimo dia pa entrega un 
proposicion pa un condecoracion Real 
pa aña 2024 ta diabierna 28 di juli 2023. 


Por fabor tuma nota cu proposicionnan 
incompleto y proposicionnan cu a drenta 
despues di diabierna 28 di juli 2023 


lamentabelmente no por wordo trata. 


Aruba tin hopi persona cu ta contribui 
na nos comunidad mediante trabou 
boluntario y personanan cu ta destaca 
realmente den nan trabou. Ta deseo di 
Comision Condecoracion Real Aruba pa 
mira hopi di nan ricibi un condecoracion 
Real na 2024, mescos cu e aña aki. Ta 
p'esey un peticion na un y tur pa hasi 
un esfuerso pa esaki bira realidad y pa 
asina Aruba por honra su hendenan 
balioso. Comision Condecoracion Real 
Aruba ta spera cu pa aña di Rey 2024 
tambe comunidad lo reacciona cu hopi 
entusiasmo pa reconoce esnan cu ta 
haci trabou importante pa y den nos 
comunidad. 


Den caso cu tin cualkier pregunta of pa 
mas informacion por tuma contacto cu e 
miembronan di Comision Condecoracion 
Real Aruba: 


sra. F. Perez-Lopez (tel. 583-8425) 
sr. V. Frank (tel. 587-4979) 

sra. N. Anthony (cel. 593-1921) 
sra. |. Nicolaas-Ras (tel. 584-8880) 
sra. R. Garrido (cel. 593-1820) 

sr. D. Figaroa (cel. 741-0100) 


Tambe por acerca e comision via e-mail: 
condeco.aruba@gmail.com 


GARANTISA CALIDAD DI CUIDO Y BIENESTAR TA E 

COMPROMISO DI MINISTERIO DI ADULTO MAYOR 


Subsidio di casnan di cuido 


E hecho cu e comunidad Arubiano a conoce diferente 
desaroyo riba tur sorto di area ta danki na esfuersonan, sodo 
y lagrimanan di adultonan mayor. Generacion pa generacion, 
nan a bin ta construi e fundeshi cu awe Aruba ta disfruta di dje. 
'Nos grandinan' merece un luga special den nos comunidad, 
un luga unda nan por disfruta ampliamente di e apoyo y sosten 
di e comunidad. 


Dialuna 15 di mei a tuma luga e reunion publico den 
Parlamento di Aruba pa trata subsidio di casnan di cuido, 
specialmente aclara e ponencia incorecto di oposicion unda ta 
bisa cu tin recorte den subsidio ricibi door di Stichting Algemen 
Bejaardenzorg Aruba(SABA). 


Minister a cuminsa na informa Parlamento di Aruba riba 
e investigacion conduci riba SABA su maneho desde e 
introduccion di subsidieverordering na 2017 pa 2021. A pone 
e resultado di e investigacion ter inzage pa Parlamentarionan 
mes wak e cifranan cu tin y mas importante, e cifranan cu falta 
ora ta papia di fondonan publico. 


. SABA ta e fundacion cu ta haya mas subsidio for di 
Gobierno y te cu awo Gobierno no ta ricibiendo jaarrekeningen 
cu accountantsverklaring mane ley te prescribi, pa por tin bista 
di con ta uza e fondonan aki. Pues den otro palabra, no tin 
bista con fondonan publico ta wordo uza. 

e Cantidad di cliente interna na SABA ta baha cada aña 
pero e subsidio di Gobierno no ta baha. SABA ta ricibi alrededor 
di 9.216 mil florin pa luna pa cada cliente, for di Gobierno. 

° E investigacion a evalua e efecto di cantidad di 
cama riba gastonan y efecto di esaki riba personal, y ta 
indica subida substancial di gastonan sin argumentacion of 
responsabilisacion. 

. SABA mester aclara con a uza fondonan publico pa 
operacion, pero tambe pa construccion na San Pedro di 
Verona, y implementacion di VU-regeling. 


E esencia ta cu tin total 620 persona cu tin mester di cuido. 
Casnan di cuido priva tin 250 cliente, SABA ta ricibi 200 y tin 
un lista di espera di 170 persona. Cu e accion unilateral di 


SABA pa cera cama, esaki ta nifica cu pa 26 adulto mayor na 
e momentonan aki no tin accesibilidad na cuido. E decision 
aki ta contra e vision di Minister Arends y contra e necesidad 
creciente di cuido pa adultonan mayor. Gobierno di Aruba a 
sinta varios biaha na mesa cu Raad van Toezicht y gerencia 
di SABA y lamentablemente na e mesun mesa aki, Raad y 
gerencia a scohe pa haci politica di e situacion grave aki y bai 
corte. Trahadonan ni clientenan di SABA no ta culpabel den 
e caso aki y nan no por sali perhudica pa falta di cuplimento 
di gerencia den e administracion di 22.5 miyon florin di fondo 
publico. 


Na e momentonan aki ta den fase pa busca un solucion. 
Despues di un periodo di casi 7 luna di e stukkenonderzoek, ta 
sondeando posibilidadnan na unda por yuda garantisa cuido 
na tur nos adulto mayornan cu e necesidad di cuido, como 
tambe pa por ofrece un calidad di cuido adecua. 


E meta ta pa traha na bienestar di nos adultonan mayor. Nan 
merece esaki y nan tin derecho riba cuido di calidad. "Mi ta 
visualisa un Aruba unda e cuido di nos adultonan mayor ta ancra 
den nos deber moral y ta wordo reenforsa door di un maneho 
solido, unda tin servicio di cuido y iniciativanan adecua. Un 
implicacion importante pa esaki ta pa logra un distribuimento 
balansa di costo y responsabilidadnan,' Minister Arends ta 
termina. 

CAMBIO CLIMATICO NO CONOCE FRONTERA 


Y TA AFECTA NOS TUR 


Minister Ursell Arends durante e Conferencia di Clima y Energia 


CUEULIR 

CI.IMATE 1% ENERGY 
CONFERENCE 2073 


Den e siman cu a pasa Aruba a co-organisa e Conferencia di 
Clima y Energia, caminda a tene diferente actividad y discurso 
den cuadro di cambio climatico y transicion pa energia 
renobabel. Un conferencia cu a ser realisa den colaboracion 
entre Hulanda y Aruba caminda representantenan riba nivel 
diplomatico y mandatarionan di diferente pais den Caribe y 
Pacifico a participa na esaki. Como resultado di e conferencia 
a firma un acuerdo entre Hulanda, Aruba y Sint Maarten pa 
hunto traha riba un plan pa combati e efectonan di cambio 
climatico cu nos ta experenciando mundialmente. 


Durante e conferencia, Minister Ursell Arends a hiba diferente 
discurso relaciona cu cambionan necesario y cu mester wordo 
efectua na Aruba como un isla chikito den Caribe, pa por 
absorba e efectonan negativo di e cambio climatico. A pone 
enfasis ariba e hecho cu Aruba ta rondona cu zona costal 
caminda awa ta parti di nos bida diario y ta algo esencial 
pa nos sobrevivencia y pa nos economia. A elabora tambe 
ariba e punto crucial cu actualmente ta trahando pa yega na 
solucionnan basa ariba naturalesa cu e meta pa aumenta e 
resilencia di nos naturalesa contra e cambionan climatico, cu 
nos a bin ta experiencia den ultimo añanan y cu tin impacto 
ariba nos medio ambiente en general. Minister Ursell Arends 
a demostra tambe cu su meta ta pa sigui boga pa proteha 
nos playanan, expande nos parke marino, y salbaguardia nos 
mangelnan, nos bioversidad, pradonan di yerba di lama y nos 
rifnan di coral. 


“Aruba ta un isla chikito pero nos ta cla pa lidera den adaptacion 
climatico y haci un diferencia riba nivel local y global”- Minister 
U.A. 


Un di e aspectonan importante di e conferencia tabata 
e sesionnan di discurso na mesa, cu grupo di diferente 
expertonan y mandatarionan di paisnan Caribense. Minister 
Ursell Arends a lidera su sesion pa hiba e discusion interesante 
tocante e importancia di desaroyonan pa stimula sistemanan 
ecologico resistente. Durante e sesion aki a pone enfasis ariba 
e punto cardinal: cu e ta un responsabilidad di no solamente 
Gobierno pa atende cu esaki y purba na yega na solucionnan, 
pero tambe di e sector priva cu su debido aporte pa por yega 
na un impacto positivo na e resultado. Segun Minister Ursell 
Arends, cada un di nos tin un papel pa hunga y nos mester 
traha huntu, iniciativanan conhunto entre sector publico y 
sector priva mester ta central den tur nos plananan. 


“E pensamento principal tras di ful e discurso aki ta cu 'cambio 
climatico no conoce frontera', pasobra cambio climatico ta 
toca henter mundo, tur nacion, tur pais, tur cas. Pa Aruba, e 


elemento clave den iniciativanan di ambos clima y energia 
limpi ta den nos capacidad pa crea e conscientisacion pero e 
ta rekeri y exigi cooperacion mutuo entre e publico domestico, 
sector priva y nos Gobierno” - Minister U.A. 


Pa completa e conferencia, a duna recorido rond di nos isla 
caminda a bishita diferente areanan di Aruba cu ta sumamente 
importante den cuadro di clima y energia. A bishita entre otro, 
nos saliñanan, parke solar y tambe Dump di Parkietenbos. 


EconferenciaademostracuislanandenCaribetaexperienciando 
e mesun problema den cuadro di clima y energia. Esaki ta 
nifica cu paisnan den Small Island Developing States (SIDS) 
por traha hunto na nivel profesional di colaboracion pa asina 
yega na solucionnan cu ta efectivo. 

MINISTER 


MADURO AR 


IBI PRESENTACION 


DI KENNISCENTRUM IMMATERIEEL ERFGOED 
NEDERLAND (KIEN) TOCANTE ARUBA SU 
PATRIMONIO CULTURAL INTANGIBEL 


Recientemente, Minister di Cultura Xiomara Maduro a reuni 
cu e representantenan di organisacion KIEN, sra. Saskia van 
Oostveen y sra. Kelly Warnaar cu tabata di bishita na Aruba 
den cuadro di Aruba su patrimonio cultural intangibel. 


Representante di cultura di UNESCO Aruba sra. Ruby 
Eckmeyer, representante di UNOCA sra. Josephine Pieters 
y representantenan di Notionflows, un compania specialisa 
den diseño di website, sra. Roxana Rodriguez y sr. Rodolfo 
Rodriguez tambe tabata presente den e reunion cu Minister 
Maduro. Nan a presenta e concepto di e website pa e patrimonio 
cultural intangibel (PCI) di Aruba cu por cierto tambe lo fungi 
como website di UNESCO Aruba. 


E proposito tras di e bishita di KIEN na Aruba ta pa e 
organisacion Hulandes wordo introduci y exponi na e cultura 
di Aruba y asina ricibi un miho bista di tur locual ta forma parti 
di nos herencia y patrimonio cultural. Sra. van Oostveen y sra. 
Warnaar a comparti cu nan tambe kier contribui na empodera y 
crea conscientisacion riba e topico di PCI y esaki ta cuminsa na 
inventarisacion y documentacion. Den e presentacion di KIEN, 
e representantenan a elabora riba e definicion di patrimonio 
cultural intangibel y e 5 categorianan cu ta defini e diferente 
formanan di PCI. E categorianan ta entre otro tradicion oral, 
obra di tarima, ritual y festividad (celebracion), conococemento 
y uzo di naturalesa y artesania of tecnica tradicional. A subraya 
durante e presentacion cu patrimonio cultural no ta encera 
edificio of obheto pero e esencia ta hende. 

Den un bunita resumen, KIEN a menciona con patrimonio 
cultural y cultura den su totalidad ta contribui na e desaroyo 
humano y union entre hende, ta genera entrada a base di 
talento y tecnica cultural y ta contribui na un futuro sostenibel 
social. PCI ta fungi manera un liña cu ta conecta pasado, 
presente y futuro. E ta crea un cultura dinamico cual ta den liña 
cu e pensamento di Minister Maduro “cultura, bo tin cu bib'e”. 
Pa e motibo aki, Minister Maduro a gradici e representantenan 
di KIEN pa ta presente na Aruba y na e manera aki por 
experencia locual ta haci e cultura di Aruba único, pasobra 
nos isla tin un historia y cultura comparti cu e otro paisnan den 
Reino Hulandes pero nos tambe tin locual ta haci nos único y 
asina a menciona entre otro nos Dande. 


Minister Maduro a gradici UNESCO Aruba y UNOCA pa yuda 
contribui na colaboracion y esfuerso pa salvaguardia nos 
patrimonio cultural intangibel. Tambe e mandatario a subraya 
e importancia pa pueblo ta na altura di e importancia tras di 
proteha, salvaguardia y asina aprecia nos patrimonio cultural 
pasobra na Aruba tambe tin tesoronan cultural como parti di 
nos patrimonio. Minister a termina e reunion uniendo su mes 
na e pensamento di KIEN cu patrimonio cultural ta brinda 
oportunidad pa enseñansa, inclusion, economia, ecologia, 
participacion y union den Reino. 

A BISHITA COLEGIO BON BINI DEN CUADRO 
DI E PROGRAMA DI SCOL SALUDABEL 


Diaranson mainta Minister di Turismo y Salud Publico sr Dangui 
Oduber conhuntamente cu Minister di Enseñansab y Deporte 
sr. Endy Croes a bishita Colegio Bon Bini. Colegio Bon Bini ta 
un di e scolnan cu ta participa activamente na e programa di 
Scol Saludabel. 


Ministerio di Salud Publico ta e iniciador di e programa di Scol 
Saludabel. Minister Oduber sigur ta sostene e programa aki cu 
ta wordo realisa conhuntamente cu Ministerio di Enseñansa y 
Ministerio di Asuntonan Social. 

E programa di Scol Saludabel ta forma parti di e Plan Nacional 
di prevencion di malesanan no transmisibel. Minister Oduber 
ta kere firmemente den campañanan di prevencion. 


Pa es motibo e mandatario a presenta na Colegio Bon Bini 
cu brochure nan educativo y informativo pa e muchanan. Pa 
asina nos muchanan tene na cuenta kiko nan consumi y tambe = 
e importancia di haci actividadnan fisico manera ehercicionan l pr BE~ BE ? 
diario of practica deporte. lea 


Actualmente e programa Scol Saludabel ta solamente na 
cierto scolnan preparatorio y scolnan basico pero e idea ta 
pa mas y mas scolnan duna nan compromiso pa asina nan 
tambe participa activamente na e programa. Den futuro kier 
expande e programa pa scolnan secundario tambe. Esaki ta 
un proyecto cu tin e meta principal pa tin un comunidad mas 
saludabel pa asina mehora e calidad di bida, cuminsando na 
nos muchanan. Prevencion ta e yabi pa tin un fondo di AZV cu 
ta keda sostenibel den futuro. 


Minister Oduber kier a gradici Colegio Bon Bini pa ricibi su 


persona y tambe pa nan participacion activo den e programa di | Z BE+BE,: X mare ~ 
F . 3 l ND SZ DUNT sy 

Scol Saludabel. Un bunita programa caminda a base di union ka CGP yee 09 

y colaboracion ta traha na bienestar di nos muchanan y nos se i Y 


comunidad completo. 


E meta ta pa tin un communidad mas saludabel, mas consiente 
di loke nan ta consumi y mas participativo ma actividadnan 
deportivo. Un communidad saludabel lo resulta den un 
communidad mas vital y mas productivo. 

MINISTER GEOFFREY WEVER TA INTRODUCI 


E CONSTELACION NOBO DI E RAAD VAN 
COMMISSARISSEN DI FREE ZONE ARUBA (F.Z.A.) N.V. 


Diaranson, 17 di mei, Minister di Asuntonan Economico, 
Comunicacion y Desaroyo Sostenibel, mr. Geoffrey Wever, a 
introduci e constelacion nobo di e Raad van Commissarissen 
(RvC) di Free Zone Aruba (F.Z.A.) N.V. 


E Raad van Commissarissen di Free Zone Aruba (F.Z.A.) 
N.V. ta consisti di e siguiente personanan: sefior Patrick R.C. 
Brown, señor Stanley P. Looman, señor Tariq H.L.E. Welhous, 
señor Gilmar Chejito Croes, y señora Murial Cindy Clark. 
Conforme e statuto di Free Zone Aruba (F.Z.A.) e Raad van 
Commissarissen lo nombra e Presidente y Vice-Presidente 
internamente. 


E constelacion nobo di Raad van Commissarissen di Free 
Zone Aruba (F.Z.A.) N.V. ta consisti di profesionalnan cu amplio 
experiencia. Señor Patrick Brown, ta un abogado cu 27 aña di 
experiencia den abogacia y socio di un bufete di abogacia y a 
fungi na varios ocasion como miembro di hunta di supervision 
den diferente fundacionnan. Señor Stanley Looman ta CEO 
di su propio trustkantoor cu amplio experiencia den e ramo 
y ta fungi den diferente otro rol den nos comunidad. Señor 
Tariq Welhous tin un preparacion academico den business 


E — EN 1 


c ħi 


administration v marketing v tin amplio experiencia den mundo 
bancario. Sefior Gilmar Croes ta un certified public accountant 
(CPA) cu varios afia di experiencia den accountancv, mundo 
bancario y ta dofio di su propio accountancy kantoor. Señora 
Cindy Clark tin amplio experiencia local y internacional den 
e mundo di belasting y a fungi como miembro di hunta di 
supervision di un empresa estatal y ta doño di su propio tax 
firm. 


Minister Geoffrey Wever a expresa di ta “ta contento pa 
introduci e constelacion nobo di Raad van Commissarissen 
aki consistiendo di profesionalnan independiente den area di 
business, accountancy, abogacia, finansas y belasting y ta 
sigur cu nan lo haci un bon trabou hunto cu directiva di Free 
Zone Aruba (F.Z.A.) N.V. Mi ta deseanan hopi exito y sabiduria 
den e trabounan cu tin nan dilanti. Na mes momento mi kier a 
tuma e oportunidad pa agradeci e Raad van Commissarissen 
saliente pa nan trabou haci y expertisio brinda na bienestar 
di Free Zone Aruba (F.Z.A.) N.V., especialmente señor Johan 
Sjiem Fat pa su ayudo, cooperacion y disponilidad como 
President-Commissaris di Free Zone Aruba (F.Z.A.) N.V.” 

Diaranson 17 di mei minister Geoffrey 
Wever hunto cu Departamento di Asuntonan 
Economico, Comercio y Industria (DEACI) a 
presenta e plan di accion pa combati economia 
informal. 


Investigacion hasi door di DEACI hunto cu Prof. 
Schneider a conclui cu e economia informal 
ta 20% di e balor total di tur nos actividadnan 
economico legal. Na 2019 e balor nominal di 
nos economia tabata 6,1 miljard Florin. Esaki ta 
nifica un balor di 1,2 miljard Florin di actividadnan 
economico di negoshinan cu no ta cumpli cu 
ley. Riba peticion di Minister Geoffrey Wever, 
Conseho di Minister a aproba e plan di accion 
pa combati e economia informal y tambe e 
comision cu lo ta encarga pa implementa esaki. 


Sector informal of economia informal ta encera 

actividadnan economico cu simpelmente bisa no ta cumpli cu 
leynan existente den su totalidad. Esaki por ta entre otro cu 
un persona ta bende un producto of servicio sea no ta inscribi 
na Camara di Comercio, no tin permiso pa hasi negoshi, no ta 
registra na Departamento di Impuesto y/of ta tuma trahadornan 
sin un contract. 


Existencia di negoshi cu no ta cumpli culeynan, tin consequencia 
negativo pa nos economia. E personanan aki no ta paga 
belasting ni primanan social, cual ta nifica cu no ta contribui cu 
e fondo di pensioen, ni entrada di gobierno, tampoco fondo di 
seguro medico AZV. Tambe sa emplea personan sin contract 
y pues sin seguridad di trabao, y door di no paga prima pa 
seguro ni tampoco prima di pensioen ta crea un situacion 
financiero penoso den futuro, y den caso di malesa tampoco 
nan no lo ta cubri. Esnan activo den e sector informal no mester 
tene cuenta cu e gastonan di tur e rekisitonan den nan prijs, 
compara cu comerciantenan cu SI ta cumpli cu ley y reglanan 
— pues ta bira un competencia inhusto. Pa e consumidor cu ta 
cumpra producto of servicio di e negoshinan aki, su compra 
no tin garantia ora tin fayo cu e producto y servicio duna, cual 
normalmente lo ta protehi pa ley. 


Awor cu tin un plan di accion y un comision pa ehecuta 
esaki, e trayecto ta start pa combati e economia informal. E 
comision lo ser lidera door di DEACI, y ta invita stakeholders 
pa cooperacion y participacion den e esfuersonan. 


"Nos desaroyo economico ta depende grandemente di nos 


comerciantenan cu ta inverti y crea e cuponan di trabao y ta 
cumpli cu nos leynan. Ta importante garantisa competencia 
husto y igual pa tur cu ta eherce comercio”, segun minister 
Geoffrey Wever. "E consumidor mester por ta sigur cu ora di 
cumpra un producto of servicio, su compra ta protehi pa ley." 

Minister Geoffrey Wever a reuni cu 
Gevolmachtigde Minister, Sr. Ady Thijsen, 
riba desaroyo economico na Aruba y riba 
e manera cu Minister Thijsen y Arubahuis 
por yuda representa e interesnan 
economico di Aruba na Hulanda. 


Minister Wever a palabra cu Minister 
Thijsen cu e aña aki lo organisa un 
Aruba Investment Summit na Hulanda 
pa asina entre otro genera interes pa 
inversion dentro di e cuadro di plannan 
di Gobierno pa desaroyo di San Nicolas, 
di Oranjestad y tambe e National Action 
Plan 2023-2025: “Aruba's Transitie naar 
een Duurzaam & Inclusief Economisch 
Model’. 


Minister Thijsen a splica Minister Wever 
di e trabounan cu ta haciendo na 
Hulanda, entre otro papiando cu hopi 
potencial inversionistanan como tambe 
representantenan di paisnan cu ta 
interesa pa traha cu Aruba. 


“Nos intencion ta pa organisa un Aruba 
Investment Summit na Hulanda e aña 
aki, unda Aruba lo invita inversionistanan 
y partnernan strategico pa asina por 
presenta na nan e plannan economico cu 
Aruba tin. E focus lo ta riba e desaroyo di 
San Nicolas, e desaroyo di Oranjestad 
y inversionnan den sostenibilidad, basa 
riba e plan cu recientemente a wordo 
prepara y presenta dor di nos ministerio”, 
asina Minister Wever a menciona. 


“Mi ta contento cu e disponibilidad di 
Minister Thijsen pa yuda nos na Hulanda 
y e trabou importante cu Minister Thijsen 
ta eherce na Hulanda”. 

TA ANUNCIA INICIO DI TRABOUNAN PA E 
OPERATION COMMAND CENTER NA SAVANETA 


Diamars merdia, durante conferencia di prensa di Gobierno di 
Aruba, Minsiter di Husticia y Asuntonan Social, conhuntamente 
cu Korpschef Sr. Ramon Arnhem y Director di Setar N.V. Sr. 
Roland Croes, a anuncia e inicio di e trabounan pa loke muy 
pronto lo bira e Operations Command Center na Savaneta. 
Segun e plan di maneho di Ministerio di Husticia y Asuntonan 
Social, a scoge deliberadamente pa inverti den tecnologia, pa 
di e forma aki combati criminalidad na un manera mas eficiente 
y eficaz. Un di e metodonan cu ta resalta den combatimento 
di criminalidad ta camara di siguridad, pa asina preveni cierto 
delitonan, pero esaki tambe ta facilita Cuerpo Policial den 
resolve e diferente casonan na momento cu algo tuma luga. 
Segun analisis di Cuerpo Policial, crimen na Aruba a baha 
substancialmente, y esaki ta un gran parti danki na e tremendo 
trabou di e cadena hudicial. 


For di e perspectiva di husticia, e ta hopi importante pa ehecuta 
e tipo di proyectonan aki cu partnersnan cu ta confiabel. Pues 
na momento cu a haci e escogencia di un partner den e 
diferente fasenan, y di e Operation Command Center, a scoge 
Setar N.V. como un partner di confiansa. Nos ta sumamente 
satisfecho cu e cooperacion cu tin di parti di Setar N.V. pa cu 
ehecucion di e diferente proyectonan aki. Manera ta conoci 
a scoge deliberadamente pa inverti den camaranan, di cual 
e Operation Command Center ta forma parti di e di tres fase. 
Ya caba a inverti den camaranan pa loke ta e area hotelero, 
ambos e banda di lama y e “hotzone”, y a inverti tambe den 
camaranan pa binnenstad di San Nicolas cual ta pega caba y 
dentro di poco lo bira operacional. Banda di esaki, a aproba 
tambe e camaranan cu ta bay wordo pega na e 40 luganan 
strategico, pa asina por asisti Cuerpo Policial den combati 
criminalidad mas eficiente. 


A base di esaki a anuncia e inicio di e trabounan pa loke pronto 
lo bay bira e Operation Command Center na Savaneta, situa 
den e edificio di ex-hulpbestuurskantoor. E localidad a wordo 
scogi door di e comision di conseho, un comision cu ta conta cu 
expertonan di ambos sector priva y publico y lidera pa Cuerpo 
Policial. Despues di a ricibi e consehonan, principalmente riba 


e parti tecnico, Setar tawata tin un rol sumamente importante 
den esaki. E edificio aki a wordo cualifica como uno adecua 
pa inverti den dje y comberti esaki den e Operation Command 
Center. E diferente fasenan di e proyecto di camara lo wordo 
centralisa na e localidad aki, pues loke ta e imagennan, esakinan 
lo wordo supervisa y analisa door di un ekipo multidisciplinario, 
kende tambe lo comparti e imagennan cu e departamentonan 
hudicial cu tin mester di esaki pa por eherece nan tarea. 


E proyecto aki ta conta cu un inversion di alrededor di 700 mil 
florin, mirando cu e edificio lo bay wordo renoba y restaura 
por completo, pa por cumpli cu e exigencianan ambos di e 
operadornanculowordoubica akinancomotambeeaspectonan 
di siguridad. E inversion aki lo ensera e parti di tecnologia entre 
otro tur e pantayanan y software cu ta necesario, mueblesnan 
nobo, pero tambe e parti di mantencion pa e cinco añanan nos 
dilanti, pues tur loke ta ensera mantencion tambe lo wordo 
cubri den cuadro di e proyecto aki. Por papia di tambe di 
un proyecto duradero, y tambe pa evita retonan cu a wordo 
confronta cune den pasado. Den e dianan nos dilanti, lo bay 
pone un borchi dilanti e edificio di loke muy pronto lo bay bira 
e Operation Command Center, pa asina pueblo en general por 
ta bon informa di e trabounan cu lo ta tumando luga pa cu 
esaki. 

Minister Rocco Tjon: 


Recientemente, Minister di Husticia y Asuntonan 


Social Sr. Rocco Tjon conhuntamente cu Minister | 
President Sra. Evelyn Wever-Croes, a reuni cu | 


Minister di Defensa di Hulanda, Sra. Kajsa Ollongren, 
Generaal Boots di Kustwacht y demas conseheronan. 
Un reunion sumamente positivo, caminda a toca 
diferente punto manera e parti di reapertura di frontera 
cu Venezuela, y ademas a duna un splicacion amplio 
di con Aruba ta prepara pa cu esaki. 


Minister Tjon a expresa cu e tawata sumamente 
satisfecho di a scucha e “feedback” di e Minister 
di Hulanda, mirando cu el a combersa cu e 
diferente socionan na Aruba, entre otro Koninklijke 
Marechaussee, Kustwacht y mas. Ademas di esaki, 
Minister Ollongren a ricibi feedback di con Aruba 
ta atendiendo cu e “plan van aanpak versterking 
grensveiligheid” y por bisa cu nan ta satisfecho cu 


e cooperacion y colaboracion cu tin entre tur e | 


departamentonan. 


Banda di esaki a toca specificamente un punto di e 
landspakket, cual ta entre otro e posicion huridico 
di tur e Arumillers. A base di esaki, a splica tambe 
con na un manera proactivo Cuerpo Policial ta busca 
e colaboracion cu Mariniers Kazerne, di cual nan 
ta wak e fruto di esaki. Importante pa menciona ta 
cu, ya caba tin dos concepto di ley riba mesa, un 
“landsverordening” como tambe un “landsbesluit” pa 
asina reglamenta e posicion huridico di Arumillers. 
Ademas, a duna un splicacion na e Minister di 
Hulanda, di con Aruba ta percura, pa den e diferente 
reorganisacionnan cu ta andando, entre otro esun 
di Cuerpo Policial, pa incopora cierto posicionnan 
specificamente pa entre otro Arumillers, pa di e forma 
ey tambe por duna contenido real na e “outplacement” 
di nos Arumillers. Den cuadro di esaki, a splica tambe 
cu na luna di oktober binidero, ta bay tin un proyecto 
piloto pa loke ta trata e parti di Arumillers y con nan lo 
bay contribui na e cadena hudicial di Aruba. 


Por ultimo, e Mandatario a indica cu e ta wak bek 
riba un reunion sumamente positivo y a papia tambe 
tocante e procedura pa asina ricibi asistencia militar 
y con nos por logra esaki na un forma mas cortico, 
teniendo na cuenta tur aspecto, principalmente 
aspectonan legal. A gradici Minister di Defensa Sra. 
Ollongren, pa e bishita y pa e palabracionnan cu a 
wordo haci. 

Dia Mundial di Telecomunicacion y Sociedad di Informacion, 17 di mei 2023 
Tema: 


"CAPACITA PAISNAN MENOS DESAROYA MEDIANTE 
TECHNOLOGIA DI INFORMACIÓN Y COMUNICACION" 


Dia Mi ne elli 

Dia Mundial di Telecomunicacion v Sociedad di Informacion 
ta wordo celebra ariba 17 di mei di cada afia desde 1969, 
p'asina conmemora e fecha cu a lanta Union Internacional 
di Telecomunicacion (ITU) y cu a firma e prome Convenio 
Internacional di Telegraf na aña 1865. 


Na principio tabata celebra e dia aki como "Dia Mundial 
di Telecomunicacion" y na maart 2006 a añadi e parti di 
"Sociedad di Informacion". Un sociedad di informacion den 
cual e uzo, creacion, distribucion, procesamento y integracion 
di informacion ta un actividad significante y impulsa mediante 
Tecnologia di Informacion y Comunicacion (ICT). 


Cada aña tin un tema special. Esun pa e aña 2023 ta "capacita 
paisnan menos desaroya cu Technologia di Informacion y 
Comunicacion". Ariba e dia aki ITU ta haci un yamada na sector 
publico y priva pa compromete nan mes pa logra conectividad 
universal y transformacion digital den e paisnan menciona 
a traves di su "Partner2Connect Digital Coalition". Na mitar 
caminda di e agenda pa cumpli cu e Obhetivonan pa un 
Desaroyo Sostenibel di Nacionnan Uni pa aña 2030, paisnan 
menos desaroya ta enfrentando retonan proporcionalmente 
grandi. 


E di cinco conferencia tocante Paisnan Menos Adelanta (PMA) 
cu a tuma lugar na Doha, Qatar, a crea un programa nobo y 


ambicioso di accion di Nacionnan Uni pa logra un desaroyo 
sostenibel pa tur di awo pa 2030. 


Paisnan PMA ta e mayor recurso no explota di mundo cu 
mester haya atencion pa su necesidadnan pa asina logra e 
Obhetivonan pa un Desaroyo Sostenibel. Den careda di un 
tercer parti di e 2700 miyon di persona cu ainda ta desconecta 
di Internet, ta procedente di e 46 paisnan menos desaroya. 


Inversion den e paisnan aki hoben y dinamico por impulsa un 
crecemento sostenibel pa generacionnan. 


ITU ta termina su mensahe cu "laga nos haci hunto di aña 
2023 uno di progeso pa e transformacion digital den paisnan 
menos desaroya". 


Riba e website di ITU (https://www.itu.int) por haya mas 
informacion tocante e tema pa e celebracion di e aña aki. 


Ministerio di Asunto Economico, Comunicacion y Desaroyo 
Sostenibel ta gradici tur compania, comerciante, instancia 
y persona cu ta aportando pa un capacitacion eficiente y 
eficaz pa henter Aruba mediante e Tecnologia di Informacion 
y Comunicacion y ta desea nan tur un feliz Dia Mundial di 
Telecomunicacion y Sociedad di Informacion. 

Herencia Cultural Intagibel of Herencia Cultural inmaterial ta un 
area di cultura cu tin hopi atencion di UNESCO y un gran parti 
di e paisnan cu ta miembro di UNESCO. For di e 193 paisnan 
miembro un total di 180 pais a ratifica e asina yama tratado 
Convention for the Safeguarding of the Intangible Cultural 
Heritage, miho conoci como e ICH-Convention. Hulanda a 
ratifica e tratado aki na 2012 y Aruba a co-ratifica esaki na 
2013. Hulanda a apunta KIEN como e instancia pa coordina e 
implementacion di e tratado aki den Reino Hulandes. 


For di 2019 tur e ministernan di educacion, sciencia y 
cultura den Reino Hulandes ta reuni un bes pa aña den un 
reunion di Vier Landen Overleg (4LO). Den cuadro di esaki 
pa cultura tur e paisnan a bay di acuerdo pa bay traha hunto 
riba: 1. Un Fondo di Cultura special pa haci investigacion y 
documentacion cultural; 2. E Tratado di Herencia Cultural 
Intangibel; 3. E Tratado di Herencia Cultural Sub-aquatico y 
4. Educacion Cultural. Asina a forma 4 grupo di trabou cu ta 
consisti di empleadonan publico y expertonan riba e terenonan 
concerni pa bay traha riba recomendacion y plan di accion riba 
cada topico. 


Den e grupo di trabou cu ta trahando riba e implemencion di 
e ICH-Convention, tur 6 isla di Caribe Hulandes ta particpa 
hunto cu KIEN y OCenW di Hulanda. E tratado ta recomenda 
cada pais pa apunta un organo cu ta designa pa bay traha 


riba implementacion di e tratado. Pa por haci e trabou aki mas 
miho posibel UNESCO y KIEN ta duna diferente training y 
workshop na e personanan cu ta encarga cu e tratado, pero 
tambe na e organisacionnan tanto gubernamental como no- 
gubernamental cu ta traha riba tereno di ICH. Pa e personanan 
of grupo di persona den nos comunidad cu ta traspasa nos 
herencia cultural intangibel di generacion pa generacion tambe 
tin charla special. 


Den cuadro di e trabuonan cu KIEN ta haci pa asina cada pais 
por crea un inventario nacional of pa por propone eventualmente 
un elemento pa e Lista Representativo di ICH na UNESCO- 
Paris, KIEN a haci un bishita di orientacion den luna di mei 
na Aruba, Boneiro y Corsou. Na Aruba Saskia van Oostveen 
(Hoofd di KIEN) y Kelly Warnaar (Adviseur Erfgoedzorg di 
KIEN) a bishita Museo Arkeologico bou di guia di Marguerita 
Wever, Museo Cas Tan Tin bou di guia di Norine Werleman, 
Museo di Industria bou di guia di Renwick Heronimo y Stichting 
Rancho unda nan a combersa cu Clifford Rosa. Diasabra 13 
di mei nan a duna un presentacion pa e museonan di Aruba y 
dia 15 di mei tabatin un encuentro cu algun miembro di e futuro 
Comision Nacional na encarago di e implementacion di e ICH- 
Convention na Aruba. Mas cu claro cu nan a haci un bishita di 
trabou tambe cerca Minister di Finansa y Cultura, sra. Xiomara 
Maduro, kende ta alabes presidente di Comision Nacional pa 
UNESCO di Aruba. 

MINISTER FRANC WEERWIND DI PROTECCION DI 
DERECHO TA BISHITA BONEIRO, ARUBA Y CORSOU 


Di 21 te 27 di mei Minister Franc Weerwind di Proteccion di 
derecho ta realisa un bishita di trabao na Boneiro, Aruba y 
Corsou. E bishita ta particularmente pa sera conoci y como 
persona responsabel pa e sistema e lo bishita diferente sector 
riba e tereno di Husticia y Siguridad. E lo hiba combersacionnan 
tambe riba pasado di sclavitud. 


BONEIRO 

E biahe ta cuminsa riba 21 di mei na Boneiro. E minister lo haci 
un recorido den Instituto Hudicial Hulanda Caribense (JICN) y 
lo bishita Stichting Reclassering tambe. Mas aleu tin un bishita 
programa na e proyecto di prevencion 't'abo so ta dicidí” na 
Jong Bonaire. 


ARUBA 

Riba 23 di mei minister Weerwind ta yega Aruba y lo ser ricibi pa 
gobernador Alfonso Boekhoudt. Hunto cu minister di Husticia y 
Asuntonan Social Rocco Tjon, Weerwind lo haci un bishita na 
Korrektie Instituut Aruba. Tambe tin un combersacion plania cu 
e Procurador General suplente. 


CORSOU 

For di 24 di mei e bishita di trabao ta continua na Corsou. Aki 
e minister ta combersa cu Corte Comun di Husticia. Tambe e 
lo bishita Archivo Nacional y Banda Abou. Riba e programa 
tin tambe un bishita na e facultad di derecho y un encuentro 
cu studiantenan. Ademas minster Weerwind, hunto ku minister 
di Husticia Shalten Hato, lo bishita Sentro di Detenshon i 
Korekshon Kórsou. 


MINISTER THIJSEN A PAPIA CU MINISTER 
XIOMARA MADURO RIBA FINANZAS Y 
HERENCIA CULTURAL 


Minister Plenipotenciario mr. Ady Thijsen a reuni na Aruba 
cu Minister di Finanzas y Cultura Xiomara Maduro. Minister 
Thijsen a bisa Minister Maduro cu e meta di su bishita na Aruba 
ta pa duna un impresion riba su vision pa Arubahuis y Aruba 
na Hulanda y kico su maneho ta encera, na momento cu ela 
ricibi confiansa di Conseho di Minister pa ehecuta e funcion di 
Minister Plenipotenciario na Hulanda. 


Pa ilustra su trabao y cu tur loke te ainda ela realisa na 
contactonan y terenonan cu por conduci na formanan di 
cooperacion den futuro, minister Thijsen a haci entrega di un 
buki cu tur e informacion aki. Sr. Thijsen a papia cu Minister 
Maduro riba e parti di finanzas, cu ta hunga un rol importante 
den e negosacionnan cu Hulanda pa e periodo nos dilanti; cu 
ta un topico cu sigur lo bin riba e agenda di Conseho di Minister 
di Reino (RMR). 


Otro aspecto cu Minister Thijsen a papia cu e titular di Finanzas 
y Cultura ta e tema di Herencia Cultural; kico esaki ta nifica pa 
Aruba. 

Minister Thijsen a bisa Minister Maduro cu e ta hibando 


combersacionnan 98 e Eno aki, pero e no por anuncia 
nada concreto ainda riba e tereno aki. 


Finalmente Minister Maduro a bisa di ta sostene e esfuersonan 
cu Minister Thijsen ta haciendo riba e tereno aki. 


Diaranson 17 Mei 2023 


— 
1 


DI EMBAHADOR 


Den su combersacionnan pa informa e miembronan di 
Conseho di Minister di Gabinete Wever-Croes II, Minister 
Plenipotenciario mr. Adv Thijsen a reuni cu Minister di Salud 
Publico y Turismo Dangui Oduber. Akinan tambe Minister 
Thijsen a ilustra su vision pa Arubahuis y Aruba na Hulanda 
cu entrega di un buki cu tur e informacion di e contactonan 
y terenonan cu por conduci na formanan di cooperacion den 
futuro. 


Den su combersacion cu Minister Oduber, sr Thijsen a papia 
riba e problematico pa haya suficiente persona pa traha den 
e sector di cuido. Akinan e mandatario a bisa cu durante di su 
contactonan cu e municipionan, ela trece e punto aki padilanti. 
Debi na e problema di “vergrijzing” na Aruba, lo ta bai tin mester 
di hopi hende pa traha den e sector di cuido na Aruba. Tin 
Hogeschoolnan cu ta ofrece estudio den e ramo aki y Aruba 
lo mester stimula nos muchanan pa sigi estudionan den e 
direccion aki pa asina por brinda trabao pa nan na Aruba. 


Un otro tema cu Minister Thijsen a papia cu Minister Oduber 
ta e posibilidad di tene un Conferencia pa Embahadornan na 
Aruba. Durante di su encuentro cu e embahador di Rumania 
y e embahador di Italia e initiativa aki a keda presenta. E idea 

tras di e initiativa aki ta cu e embahadornan ta bishita Aruba 
como un solo grupo en bes di bini Aruba individual. Minister 
Oduber a bisa di ta haya esaki un bon idea pa sigi traha riba 
dje pa mira si e por bira realidad na 2024. Minister Thijsen a 
bisa cu despues cu e regresa Hulanda elo bai follow up riba 
esaki. 


Minister Plenipotenciario mr. Ady Thijsen 
a bishita Presidente di Staten Edgard 
Vrolijk. Durante di e combersacion 
Minister Thijsen a papia cu sr. Vrolijk riba 
e reunionnan di IPKO cu na luna di juni 
ta tuma lugar na Den Haag. 


Tambe e mandatario a papia riba 
desaroyonan actual cu ta domina e 
agenda politico tanto na Aruba como 
den Reino Hulandes. 

Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


